Showbiz eller hvordan bli kjendis på en-to-tre!

Showbiz eller hvordan bli kjendis på en-to-tre! er en norsk filmkomedie regissert av Herodes Falsk (under navnet Ray Fenton) etter et manus av Falsk og Tom Mathisen. 

 Handling 
Filmens hovedperson er Espen Søplekladden, som er en moderne Espen Askeladd. Han mobbes av sine to brødre Per og Pål for å like Erna-Werna, presentøren på musikkprogrammet «Hip-hop». Etter å ha blitt sendt på dør av sin irriterende mor, ender brødrene opp med å jobbe på Balla Jazzhus. Eieren, en jazzkonge i blackface, savner sin datter Erna-Werna som har blitt tatt til fange av det onde Synth-trollet. Jazzkongen forteller Espen at hvis han klarer å bringe datteren tilbake vil han arve henne og halve jazzklubben. For å komme seg inn på programmet skaper Espen karakteren «Rabagast», og blir valgt av Kåre Krapp som det neste store popidolet. Til slutt infiltrerer han programmet, mens Jazzkongen bytter ut kassetten til Synth-trollet, som dermed mister sine krefter. Espen beseirer trollet gjennom sin musikk, og vinner Erna-Werna. De to ender opp med å bli kjørt over av en trailer før de ankommer kirken de skal giftes i. 

Om filmen
Filmen hadde premiere 9. februar 1989 på Eldorado kino og hadde aldersgrense 10 år.VG 9. februar 1989 side 38 Knut Lystad og Lars Mjøen fra KLM var tilstede på premieren. Det samme var Halvor Kleppen, Thea Stabell, Peter Garden og Olav Klingen.VG 10. februar 1989 side 37

Anmeldelser
Filmen ble jevnt over dårlig mottatt av kritikerne. VGs anmelder Jon Selås ga den terningkast 1.VG 10. februar 1989 side 39 Pål Bang-Hansen sagde filmen i stykker med sirkelsag i NRK-programmet På kino 9. februar 1990. 

Per Haddal i Aftenposten skrev; «Man forsøker seg på ufølsomme efterapninger på Monty Pythons flyvende sirkus (og lander på baken efter den forsøksvise akrobatikk) blødmekongen Mel Brooks (de har fortsatt mere av  ham!) og Brødrene Marx (men anarkiet følger ikke hjernevinningene).»

Harald Kolstad i Arbeiderbladet skrev; «At "Showbiz" som filmkomedie betraktet, ikke likner grisen kommer vel ikke som en overraskelse på noen. Det som derimot er litt overraskende er at den i tillegg til å være filmatisk makkverk er så gjennomført umorsom. Bare når Øyvind Blunck med jevne mellomrom dukker opp som "trollet" i eventyret, den grumme "programansvarlige" for pop-programmet "Hip-hop", får filmen et anstrøk av den befriende galskap som Mathiesen og Falsk tydelig har vært ute etter.» 

Publikum
Filmen ble en moderat publikumssuksess.

 Rolleliste 
 Rolle  Skuespiller Espen Søplekladden (Rabagast)  Herodes Falsk Per / jazzkongen / Kåre Krapp  Tom Mathisen Pål  Terry Heart Moren  Paul Åge Johannessen Erna-Werna  Anette Stai Programansvarlig (Synth-trollet)  Øivind Blunck Terje Plenen  Nils Vogt Ella med leppa  May-Brith Nilsen Fangevokter #1  Øystein Dolmen Gammelt mobbeoffer  Guro Rustad Nattklubbsangerinnen  Marius Müller Kokken  Peter Garden Ølkjøreren  Halvor Kleppen Musikkjournalist  Olav Klingen Barpianist  Einar Schanke Fotballdommeren  Jørgen Slips Jazzfreaker  Thea Stabell Sigarettpusher  Casino Steel Blind gammel krok  Lars Lillo-Stenberg Se og Hør-journalist  Eldar Vågan Ved minibanken / Nonnen  Siw Anita Andersen Kjell ved minibanken, Politimann  Åsleik Engmark Nevrorolog Edvardsen  Trond Hanssen Fangevokter #2  Tor Berglie Resepsjonist i TV  Finn Bjelke Seg Selv  Nils Gunnar Lie Siamesiske Gjøglere  Tom Sterri Siamesiske Gjøglere  Dag Vågsås   Trauma-Gruppa   Pål Nilsen   Fotballaget Viking   Den Syngende Hund "Boss"   Den Afghanske Bombe Hund "Marlene"

 Soundtrack 
Et tilhørende soundtrackalbum, Showbiz, ble utgitt på LP, kassett og CD.

 Referanser 

 Eksterne lenker 
 Filmen i Norge: norske kinofilmer gjennom 100 år. Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanvmeldelser.


Kategori:Crazykomedier
Kategori:Filmer fra 1989
Kategori:Norske filmer fra 1980-årene
Kategori:Norskspråklige filmer
Kategori:Norske filmkomedier